Document ID: 32007R1263

UREDBA KOMISIJE (ES) št. 1263/2007
z dne 26. oktobra 2007
o spremembi Uredbe (ES) št. 290/2007, kar zadeva potrebe po prečiščevanju iz člena 29 Uredbe Sveta (ES) št. 318/2006
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (1) in zlasti člena 40(2)(d) Uredbe,
ob upoštevanju naslednjega:
(1)
Uredba Komisije (ES) št. 290/2007 z dne 16. marca 2007 o določitvi odstotka iz člena 19 Uredbe (ES) št. 318/2006 za tržno leto 2007/2008 (2) je za navedeno tržno leto določila odstotek umaknitve na 13,5 %.
(2)
Člen 2(1) Uredbe (ES) št. 290/2007 je spremenil tradicionalne potrebe po dobavi sladkorja za prečiščevanje iz člena 29(1) in (2) Uredbe (ES) št. 318/2006 z uporabo zmanjšanja, enakega odstotku umaknitve, v skladu z določbami drugega pododstavka člena 19(1) Uredbe (ES) št. 318/2006 v svoji različici, veljavni ob sprejetju Uredbe (ES) št. 290/2007. V skladu z določbami člena 19 Uredbe (ES) št. 318/2006, kakor je bila spremenjena z Uredbo Sveta (ES) št. 1260/2007 (3), se navedene potrebe ne spremenijo z umaknitvijo, ki se uporablja za proizvodnjo sladkorja in izoglukoze pod kvoto. Zato je treba ukiniti zmanjšanje navedenih potreb.
(3)
Uredbo (ES) št. 290/2007 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Člen 2 Uredbe (ES) št. 290/2007 se črta.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. oktobra 2007

Labels: 3
17
6